Spanairs hovedkvarter i L'Hospitalet de Llobregat.
Et fly fra Spanair i selskapets designprofil som ble tatt i bruk i 2009.
**Spanair S.A.** var et spansk flyselskap som ble dannet i desember 1986 og begjærte oppbud 27. januar 2012. 
Flyselskapet hadde tidligere hovedkontor i Palma de Mallorca, men flyttet i 2009 sitt hovedkontor til L'Hospitalet de Llobregat ved Barcelona. Selskapet startet sine flygninger i 1988. Selskapet var medlem av Star Alliance og var majoritetseier i Aerolineas Argentinas. SAS eide 10,9% av Spanair.

Histore
-------

Flyselskapet ble etablert i desember 1986, og starter sine første flyvninger i 1988. Det var et samarbeid (fellesforetak) mellom SAS og Viajes Marsans. Flyselskapet fløy i starten europeiske charterflyvninger, men i 1991 startet de med langdistanseruter til USA, Mexico og Den dominikanske republikk. Tre år senere startet de med inneriksflyvninger i Spania. Selskapet ble 1. mai i 2003 medlem av Star Alliance. I 1997 startet de internasjonale flyvninger til Washington, São Paulo, Rio de Janeiro, Buenos Aires og Havana. 

SAS eide 94 % av selskapet helt til 2009, da de solgte aksjene til investorer fra Catalonia. 27. januar 2012 begjærte de seg selv konkurs etter at de siste årene var preget av store tap. Qatar Airways var en stund interessert i selskapet, men trakk seg til slutt.

Fakta
-----

* 53 fly
* 2 610 ansatte
* 346 daglige flygninger
* 8 128 143 passasjerer i 2001

Destinasjoner
-------------

*Se full liste: Spanairs destinasjoner*

Flåte
-----

Spanairs flåte inneholdt følgende fly pr. mars 2007:


**Spanairs Flåte**| Fly | Totalt | Passasjerer | Bemerkninger |
| --- | --- | --- | --- |
| Airbus A320-232 | 16 | 156 - 180 |  |
| Airbus A321-231 | 5 | 212 |  |
| McDonnell Douglas MD-82 | 10 | 120 - 170 |  |
| McDonnell Douglas MD-83 | 16 |  |  |
| McDonnell Douglas MD-87 | 11 |  |  |
|

Spanair Flight 5022
-------------------

20. august 2008 styrtet Spanair flight 5022 like etter avgang fra Madrid på vei til Gran Canaria. Flyet var av typen McDonnell Douglas MD-82(EC-HFP). Flyet tok av fra rullebane 36L ved Barajas lufthavn i Madrid klokken 12:24 UTC. Det var 166 passasjerer og en besetning på seks ombord i flyet. 
Havarikommisjonen har konkludert med at flyet var feil konfigurert for avgang, som gjorde at vingene ikke klarte å få nok luft til å løfte flyet. Dette førte til at flyet steilet like etter avgang, og styrtet på høyre side av rullebanen. Totalt 154 mennesker omkom av de 172 menneskene ombord.

Referanser
----------

1. ↑  «SAS-eide Spanair begjærer seg konkurs». 27. januar 2012.

Eksterne lenker
---------------

* Offisielt nettsted Rediger på Wikidata

* (en) Spanair – kategori av bilder, video eller lyd på Commons Rediger på Wikidata

* (en) Spanair – galleri av bilder, video eller lyd på Commons Rediger på Wikidata
* Spanair hjemmeside

| * v
* d
* r
Scandinavian Airlines |
| --- |
| Scandinavian Airlines Business | SAS Business Opportunities |
| Destinasjoner | Scandinavian Airlines’ destinasjoner |
| Andre selskaper | SAS Cargo Group  **·** SAS Media  **·** SAS Technical Services |
| Allianser | Star Alliance  **·** WOW Alliance |
| Historie |  DDL  (1946)  **·**  DNL  (1946)  **·**  SILA  (1946)  **·**  ABA  (1948)  **·** Linjeflyg (1993)  **·** Braathens (2004)  **·** SAS Braathens  **·** Blue1 (2015)  **·** Estonian Air  **·** Spanair  **·** Widerøe  **·** Air Greenland (2019) |
| Kategori  **·** Portal: Luftfart |



|  |  |
| --- | --- |
| Oppslagsverk/autoritetsdata | Store norske leksikon
 |